burgasdotpro/wikipedia huggingface dataset:
Lúky 1

Lúky 1 (staršie: Lúky I) sú lokalita v Bratislave. Je to najsevernejšia časť sídliska Lúky v bratislavskej Petržalke.
Poloha.
Lúky sa nachádzajú na severe sídliska Lúky, no napriek tomu sú stále v južnej časti Petržalka, v stredo-juhu. Ich poloha je obkolesená ulicami:
Keďže sú Lúky I. obkolesené hlavnými tepnami severu sídliska Lúk, robia dojem veľkého päťuholníku v kruhovom objazde.
Ulice a história.
Sídlisko vzniklo v rokoch 1981 – 1983.
Ulice:
V roku 1991 sa po premenovaní premenovali Jeremenkova na Holíčsku ulicu, Rokosovského sa rozdelila medzi Smolenickú ulicu a Brančskú ulicu a Kalininova sa rozdelila medzi Pajštúnsku ulicu a Kutlíkovu ulicu.
Občianska vybavenosť a školstvo.
Na Holíčskej ulici 50 vznikla v prvej polovici osemdesiatych rokov základná škola Holíčska 50, ktorá tam sídli dodnes. Na Holíčskej 30 sa nachádza materská škola a v budove na Holíčskej 2 sídli v budove materskej školy Súkromná obchodná akadémia AMOS. Na Holíčskej ulici sa nachádzajú taktiež obchody, potraviny, pekáreň a reštaurácia. Sídlisko je celkovo dobre vybavené.
Lúky 2

Lúky 2 (staršie: Lúky II) sú lokalita v Lúkach v mestskej časti Bratislava-Petržalka.
Poloha.
Ohraničenie :
Ulice.
Ulice vznikli v prvej polovici osemdesiatych rokov pri výstavbe sídliska.
Školstvo.
V osemdesiatych rokoch vyrástla na Strečnianskej 20 základná škola, zanikla roku 2003. Na Strečnianskej 2 sa nachádza materská škola a v budove po bývalej MŠ Šintavská sa nachádzajú kancelárie.
Občianske vybavenie.
Sídlisko Lúky 2 je veľmi dobre vybavené občiansky. Nachádza sa tam zdravotné stredisko, kostol, BILLA, bankomaty.
Dvory 1

Dvory 1 (staršie: Dvory I) sú lokalita v Bratislave a časť miestnej časti Dvory v mestskej časti Bratislava-Petržalka.
Poloha.
Dvory I. sa nachádzajú v strednej až južnej časti Petržalky. Prirodzenú hranicu medzi Lúkami a Dvormi tvorí z juhu Bratská ulica. Z východu je to Jiráskova ulica, ktorá oddeľuje Dvory I. od sektoru Dvory II a zo západu to je jedna zo štyroch hlavných ciest Petržalky, Panónska cesta tiahnúca sa naprieč sídliskami Dvory a Lúky. Na severe je to Ševčenkova ulica, ktorá ich oddeľuje od sídliska Dvory III, no napriek tomu sa nejedná o veľkú radiálu (ide o dvojprúdovú cestu).
Názvy ulíc.
Sídliskový sektor vznikol v rokoch 1983-1986, na jeden sektor sa staval dlhú dobu.
Školstvo.
V roku 1986 bola na Prokofievovej 5 otvorená základná škola, ktorá má v súčasnosti nie práve najlepšiu povesť, veľa detí tam dochádza aj zo sektoru Kopčany a Kopčianskej ulice. 
Na Dvoroch I. vznikli v minulosti až štyri materské školy: Prokofievova 4, Ševčenkova 35, Fedinova 7 a Ševčenkova 11.
V súčasnosti svojmu pôvodnému účelu slúžia MŠ Ševčenkova 35-v súčasnosti sedem tried a súkromná materská škola Fedinova 7. 
metodicko-pedagogické centrum a budova Prokofievovej 4 slúži ako okresná prokuratúra. Na Švabinského ulici sa nachádza odborné účilište a praktická škola pre špeciálnych absolventov zš a pedagogicko-psychologické centrum.
Šport, voľnočasové aktivity.
Na Prokofievovej 2 sa nachádza športová hala. Na Andrusovovej ulici sa nachádza detské ihrisko a na Fedinovej ulici sa nachádza park, ktorí slúži na rekreáciu pod korunami stromov. 
Zdravotníctvo.
Poliklinka, Fedinova 9. 
Obchody, reštaurácie a iné.
Lidl na ulici Ondreja Štefanka, Tesco express - Ševčenkova ulica, cukráreň a hasičská stanica.
Kvalifikácia na Majstrovstvá Ázie vo futsale 2018

Kvalifikácia na Majstrovstvá Ázie vo futsale 2018 bola kontinentálna kvalifikácia vo futsale na Majstrovstvá Ázie 2016, ktorú organizuje Ázijská futbalová konfederácia (AFC). Zúčastnilo sa jej 30 ázijských družstiev, ktoré súťažili o 15 postupových miest na záverečný turnaj v 4 zónach AFC. Nováčikom kvalifikácie bolo družstvo Nepálu. Kvalifikácia prebiehala od 15. októbra do 12. novembra 2017.
Priamy postup.
Priamo postúpilo iba družstvo hostiteľskej krajiny:
Kvalifikačné zóny AFC a nasadenie do výkonnostných košov.
Družstvá boli podľa výsledkov na Majstrovstvách Ázie 2016 a v predchádzajúcej kvalifikácii zaradené do nasledovných výkonnostných košov:
Pozn.: Číslo v zátvorke udáva umiestnenie vo svetovom futsalovom rebríčku k 7. októbru 2017.
Výsledky.
Juhozápadná Ázia (WAFF).
Kvalifikačný turnaj sa bude konať v dňoch od 10.12. novembra 2017 v Bangkoku, v Thajsku, za účasti 7 tímov. Postúpia 4 najlepšie družstvá, po 2 z každej skupiny.
Južná a Stredná Ázia (CSAFF).
Kvalifikačný turnaj sa bude konať v dňoch od 15.17. októbra 2015 v Tabrize, v Iráne, za účasti 7 tímov. Postúpia 4 najlepšie družstvá, po 2 z každej skupiny.
Východná Ázia (EAFF).
Kvalifikačný turnaj sa bude konať v dňoch od 4.8. novembra 2017 v Bangkoku, v Thajsku, za účasti 7 tímov. Zúčastní sa ho aj družstvo Čínskeho Tchaj-peja, ktoré ako organizátor Majstrovstiev Ázie 2018 má postup zabezpečený. Postúpia 3 najlepšie družstvá, obaja víťazi skupín a víťaz baráže z druhých miest.
2MASS

Two Micron All-Sky Survey, alebo 2MASS bol astronomickým prieskumom celej oblohy v infračervenom spektre a jedným z najambicióznejších projektov.
Prieskum prebiehal medzi rokmi 1997 a 2001 na dvoch rôznych miestach: v observatóriu Freda Lawrenca Whippla na Mount Hopkins v Arizone () a na observátoriu Cerro Tololo Inter-American Observatory v Čile (), pričom každý z nich použil 1,3 metrový teleskop pre severnú a južnú pologuľu. Bolo vykonané v blízkej infračervenej oblasti na odlišných frekvenčných pásmach približne 2 mikrometre (alebo mikróny), z ktorých odvodzuje fotometrický prieskum pomocou detektorov HgCdTe.
Spoločnosť 2MASS vytvorila astronomický katalóg s viac ako 300 miliónmi pozorovaných objektov vrátane planétiek Slnečnej sústavy, hnedých trpaslíkov, hviezd s nízkou hmotnosťou, hmlovín, hviezdnych zhlukov a galaxií. Okrem toho bolo v katalógu rozšíreného zdroja 2MASS katalogizovaných 1 milión objektov. Katalógové objekty sú označené predponou "2MASS".
Dvory 2

Dvory 2 (staršie: Dvory II) sú lokalita a časť miestnej časti Dvory, v Bratislave, v Petržalke.
Poloha.
Dvory II sa nachádzajú v strede Petržalky, pri Chorvátskom ramene. Pajštúnska ulica na juhu rozdeľuje Dvory II od Lúk I, Jiráskova ulica zo západu Dvory II od Dvorov I, Romanova ulica na severe Dvory I od Dvorov III a na východe Chorvátske rameno.
Ulice.
Tupolevova, Iľjušinova - vznikla roku 1991 oddelením od Tupolevovej, Markova, Jiráskova.
Ulice vznikli v rokoch 1984 – 1986, približne v rovnakej dobe ako Lúky VII. a Lúky VIII. Boli naprojektované na osem a dvanásť-podlažné paneláky.
Zeleň.
Za Tupolevovou ulicou sa nachádza veľká lúka, siahajúca až po Chorvátske rameno, medzi panelákmi sú voľné priestranstvá, ihriská.
Školstvo.
Od januára 1984 slúži deťom MŠ na Iľjušinovej ulici 1 a tým starším od roku 1985 ZŠ na Tupolevovej ulici, ku ktorej bola dostavaná aj desať-triedna prístavba. V budove po bývalej MŠ na Markovej ulici 1 je sektor ministerstva vnútra SR.
Iné.
Na Markovej ulici sa nachádza Kostol Svätej rodiny, ktorý bol otvorený v júli 1995. Ide a o najväčšiu petržalskú farnosť.
Na Iľjušinovej ulici sa nachádza Dom farieb a kozmetický salón.
Na Tupolevovej ulici sa nachádza Bowling center a Petržalská piváreň.
Dvory 3

Dvory 3 (staršie: Dvory III) sú lokalita v miestnej časti Dvory v mestskej časti Bratislava-Petržalka.
Poloha.
Hranice:
Ulice.
Dvory 3 aj napriek tomu, že sú tretím sektorom Dvorov, začali sa stavať z Dvorov prvé, a to ešte v dobe, keď bolo susedné sídlisko Lúky ešte len vo výstavbe posledných sektorov 5, 6, 7, t. j. v rokoch 1982 – 1983.
Na Dvoroch 3 vznikli tieto ulice:
Školstvo.
V roku 1986 bola na Hálovej ulici otvorená základná škola, no v roku 2004 ju zlúčili so ZŠ Prokofievova a v súčasnosti tam je SPŠE, múzeum školstva pedagogiky a centrum. Na Hálovej 6 bola v minulosti materská škola, dnes tam sídli Pedagogická slovenská knižnica.
Obchodné reťazce.
Terno-Hálova 5
Iné.
ČSOB banka, Renault
St. John’s

St. John’s alebo Saint John’s môže byť
Dvory 4

Dvory 4 (staršie: Dvory IV) sú lokalita v miestnej časti Dvory, v Petržalke.
Poloha.
Hranice:
Ulice.
Dvory 4 sú rozlohou aj počtom ulíc najväčšou časťou sídliska Dvory a aj sídliska Lúky.
Sídliskový sektor vznikol v rokoch 1984 – 1987 ako jeden z posledných, no nie najmladších sektorov v Petržalke:
Školstvo.
Výnimočnosťou Dvorov IV. bolo, že tam na rozdiel od ostatných sektorov Dvorov a Lúk vznikli až dve základné školy a to ZŠ Vlastenecké námestie a neskôr ZŠ Černyševskéh otvorená 1988. V roku 2004 došlo k zlúčeniu oboch škôl do ZŠ Černyševského. Na Macharovej 1 sa nachádza 5 - triedna materská škola, na Pifflovej 1 sa nachádza druhá materská škola, ktorá má okrem normálnych tried aj triedy pre deti s poruchami a chorobami tráviacej sústavy (celiakia, cukrovka, intolerancia na laktózu...), na Vavilovovej 18 sa nachádza britská MŠ a na Farského ulici sídli SOŠ gastronómie a hoteliérstva.
Bagarova ulica (Bratislava)

Bagarova ulica je ulica v Bratislave, v mestskej časti Dúbravka.
Poloha.
Nachádza sa na juhovýchode Dúbravky, pri hraniciach s Lamačom. Na jej konci ústi do Ulice Mikuláša Schneidera Trnavského medzi Bazovského a Bošániho ulicou, začína na Ulici Janka Alexyho. Druhý koniec sa nachádza pri ZŠ Beňovského.
Paneláky a iné.
Na západnej strane Bagarovej ulice sú to záhradky, ktoré siahajú až ku diaľnici D2 a do parku Družba.
Štátny tajomník

Štátny tajomník (v niektorých kontextoch aj štátny sekretár) môže byť:
Dudvážska ulica (Bratislava)

Dudvážska ulica je ulica v Bratislave, v Podunajských Biskupiciach. Nachádza sa na konci Dolných Honov, na vyústení Kazanskej ulice do Dvojkrížnej ulice. Pomenovaná je po rieke Dudváh.
Budovy.
Na Dudvážskej ulici sa nachádzajú obytné byty, materská škola, do roku 2003 aj základná škola, od roku 2003 súkromná ZŠ Galileo School, OD Hron a Tesco. Dudvážska ulica je celkove centrum severných Dolných Honov.
Oko za oko (Shakespeare)

Oko za oko (angl. Measure for Measure) je divadelná hra, trpká komédia, anglického dramatika Williama Shakespeara napísaná asi v roku 1604. Odohráva sa vo Viedni . 
Próza tvorí 35 % textu, verš tvorí 65 % (z toho rýmovaný verš 5%). 
Český a anglický názov.
V češtine vyšla aj pod názvami "Veta za vetu" (české slovo „veta“ tu znamená odvetu ), "Půjčka za oplátku" a "Něco za něco" . 
Anglický názov znamená doslova „Miera za mieru“ a je odvodený z Biblie, konkrétne z Mt 7, 2 („Lebo ako budete súdiť vy, tak budú súdiť aj vás, a akou mierou budete merať vy, takou sa nameria aj vám“ ; iný preklad „lebo akým súdom súdite vy, takým budete súdení, a akou mierou meriate vy, takou bude vám namerané”. )
Obsadenie a dej.
Obsadenie.
kupliarka, tehotná zamestnankyňa kupliarky, Pompeius výčapník, kat, väzni odsúdení na smrť, mnísi, mešťania, družina a ďalší
Dej.
Navonok bezúhonný Angelo dostane po dobu neprítomnosti vojvodu absolútnu štátnu moc pri presadzovaní starého nepopulárneho zákona, ktorým sa sprísňujú etické pravidlá občanov Viedne. Sám vojvoda sa plánuje utiahnúť do ústrania, aby celé dianie tajne sledoval a nemusel byť obviňovaný z tyranie za uplatnenie zákona v praxi. Chudobný Claudio, ktorý si nemôže dovoliť svadbu, splodí nelegálne dieťa a ako odstrašujúci príklad pre všetkých, musí byť popravený. Keď Claudiova sestra, krásna novicka, Izabela oroduje u Angela za bratov život, Angelo sa do nej okamžite zaľúbi a začne ju vydierať. Sľúbi, že jej brata nepopravia výmenou za jej čistotu a panenstvo (niečo za niečo).
V závere Shakespeare zinscenuje súd pod taktovkou vojvodu, ktorý po celý čas osud protagonistov tajne režíroval. V mene zákona nie je nikto popravený, hoci všetkým vinníkom hrozila poprava. Previnilcov vojvoda ožení. Mariane daruje Angelov skonfiškovaný majetok. Sám vojvoda ponúkne manželstvo cnostnej Izabele a Claudia nazve bratom. Shakespeare Izabelino rozhodnutie nekomentuje.
Lebensborn

Lebensborn, plným názvom Lebensborn e. V. (eingetragener Verein, zapísaný spolok) bol program nacistického Nemecka, ktorého cieľom bolo na základe nacistickej ideológie o rasovej čistote zvýšiť počet árijských detí. Tento cieľ mal byť dosiahnutý prostredníctvom anonymných pôrodov a následnej adopcie týchto detí predovšetkým „rasovo čistými a zdravými“ rodičmi, predovšetkým príslušníkmi SS a ich rodinami. Tento program založil Heinrich Himmler 12. decembra 1935. Ženám, ktoré porodili viac árijských detí bol udelený titul Čestný kríž nemeckej matky (nem. Ehrenkreuz der Deutschen Mutter).
Termín "Lebensborn" pochádza z archaickej nemčiny a znamená Strom života.
Program zahŕňal aj výber (z nacistického pohľadu) „rasovo čistých“ sirôt a ich osvojenie vo vhodných rodinách; ďalej tiež starostlivosť o deti narodené „árijským“ ženám, ktoré boli vo vzťahu s členmi SS (išlo asi o 12 000 detí). Pôvodne boli vylúčené deti narodené zo vzťahov medzi bežnými vojakmi a zahraničnými ženami, pretože na oboch stranách neexistoval žiaden dôkaz o rasovej čistote. Počas vojny tiež bolo mnoho detí unesených od svojich rodičov v okupovaných krajinách, dokonca aj z vyhladzovacích táborov, vyhlásených za spĺňajúce „árijské kritériá“ a začlenené do nemeckých rodín, alebo vychovávané v domovoch Lebensborn.
Počas Norimberského tribunálu sa našlo veľa priamych dôkazov o únosoch detí nacistickým Nemeckom nielen v Poľsku, ale aj v v ďalších oblastiach okupovaných Nemeckom v rokoch 1939 – 45. Usudzuje sa, že takto bolo unesených celkovo asi 300 000 detí.
Po vojne veľa týchto detí trpelo psychickými problémami, alebo bolo dokonca hospitalizovaných v psychiatrických zariadeniach. Niektoré neskôr
žalovali svojich nacistických adoptívnych rodičov.
Oko za oko

Oko za oko môže byť:
Zoznam HR objektov

Toto je zoznam objektov katalógu Harvard Revised Photometry Catalogue.
Lipského ulica (Bratislava)

Lipského ulica je ulica v Bratislava-Dúbravke, miestnej časti Záluhy.
Vznikla v prvej polovici sedemdesiatych rokov pri výstavbe sídliska . Na ulici sa nachádzajú štvor a trinásť-poschodové paneláky s 252 bytmi. Ulica je pomenovaná po Jánovi Lipskom.
Bullova ulica (Bratislava)

Bullova ulica je ulica v Bratislave, Dúbravke. Nachádza sa na juhovýchodnom konci Dúbravky, v miestnej časti Záluhy.
Dvory 5

Dvory 5 (staršie: Dvory V) sú lokalita v miestnej časti Dvory, v Bratislava-Petržalke.
Poloha.
Hranice:
Západná hranica sa presne nedá vymedziť, severozápadná hranica je Lenardova ulica.
Nachádza sa v severnej časti Petržalky, pri Eisnteinovej ulici a diaľnici D1 a miestnej časti Kapitulský dvor.
Ulice.
Sídlisko vznikalo ako druhé najmladšie, v rokoch 1985 – 1987.
Zoznam ulíc:
Iné.
Od šesťdesiatych rokov do roku 2004 sa tu nachádzala ZŠ Záporožská, ktorá sa spojila so ZŠ Nobelovo námestie. Na Gercenovej ulici sa nachádza cirkevná ZŠ.
Na Záporožskej ulici sa taktiež nachádza zdravotné stredisko.
Na Daliborovom námestí sa nachádza Kostol Povýšenia svätého kríža z roku 1932.
Dvory 6

Dvory 6 (staršie: Dvory VI) sú lokalita v miestnej časti Dvory v Bratislave, Petržalke.
Poloha.
Nachádza sa pri diaľnici D1.
Hranice:
Ulice.
Stavalo sa zároveň so sektorom Dvory V, v rokoch 1985-1989.
Zoznam ulíc:
Majstrovstvá Oceánie v pozemnom hokeji 2017

Majstrovstvá Oceánie v pozemnom hokeji 2017 bol v poradí 10. turnaj majstrovstiev Oceánie v pozemnom hokeji, ktoré organizuje Oceánska federácia pozemného hokeja (OHF). Konal sa v dňoch od 11.15. októbra 2017 v Sydney, v Austrálii, za účasti 3 mužských a 3 ženských tímov. Súčasťou majstrovstiev Oceánie bol aj interkontinentálny turnaj oceánskych družstiev v hokejovej verzii "hockey5s". Austrália bola organizátorom oceánskeho šampionátu šiestykrát, predtým hostila toto podujatie v rokoch 1999 a 2001 u mužov, 1999 u žien a spoločne u oboch kategórií v rokoch 2007 a 2011. Zápasy sa odohrali na štadióne Sydney Olympic Park Hockey Centre. Tituly obhájili obe družstvá domácej Austrálie, keď vo svojich finálových stretnutiach zvíťazili nad družstvami Nového Zélandu. V interkontinentálnom pohári vo verzii hockey5s zvíťazilo v mužskej kategórii Vanuatu pred Samoou, Šalamúnovými ostrovmi a Tongou; u žien vyhralo Fidži pred Samoou, Šalamúnovými ostrovmi a Tongou.
Tento turnaj zároveň slúžil ako kvalifikácia oceánskych družstiev na Majstrovstvá sveta 2018 mužov a žien, ktoré organizuje India, resp. Anglicko. Kvalifikovali sa na ne iba víťazné družstvá z oboch kategórií, pričom mužské i ženské družstvá Austrália a Nového Zélandu už mali zabezpečenú účasť zo Svetovej ligy 2016/17. V prípade víťazstiev týchto 2 družstiev postupovalo na MS 2018 aj ďalšie družstvo v poradí Svetovej ligy.
Účastníci.
Pozn.: Číslo v zátvorke udáva umiestnenie vo svetovom rebríčku FIH k júlu 2017.
Pozn.: Číslo v zátvorke udáva umiestnenie vo svetovom rebríčku FIH k júlu 2017.
Fúzačik

Fúzačik môže byť:
Prilbovka

Prilbovka môže byť:
Tibor Böhm

JUDr. Tibor Böhm (* 12. september 1930, Kremnica – † 12. september 2003) bol slovenský právnik, bývalý slovenský a neskôr česko-slovenský generálny prokurátor a krátko aj poslanec NR SR.
Po stredoškolských štúdiách začal v roku 1949 študovať právo, no onedlho bol z vysokej školy vylúčený pre účasť na Katolíckej akcii. Právo nakoniec doštudoval na Právnickej fakulte UK roku 1969. Od začiatku 70. rokov začal pôsobiť v advokácii. Do roku 1989 pred súdmi zastupoval viacerých katolíckych aktivistov alebo disidentov (napr. aj Jána Čarnogurského).
V novembri 1989 počas Nežnej revolúcie bol Vysokoškolským štrajkovým výborom v Prahe delegovaný do vyšetrovacej komisie, ktorá mala objasniť zákrok bezpečnostných zložiek proti demonštrácii študentov na Národnej triede v Prahe zo 17. novembra 1989. V januári 1990 sa stal generálnym prokurátorom Slovenskej socialistickej republiky a po mesiaci česko-slovenským generálnym prokurátorom.
V júni 1990 z funkcie generálneho prokurátora sám odstúpil a začal sa politicky angažovať. Najprv vo farbách KDH, ktoré neskôr opustil a založil politický subjekt Slovenský národný kongres. V parlamentných voľbách v roku 1992 kandidoval do SNR ako nestraník na kandidačnej listine SNS v stredoslovenskom volebnom obvode. Napriek tretiemu najvyššiemu počtu prednostných hlasov (7 219) sa pre nižšie zaradenie na kandidátke poslancom nestal. Mandát poslanca nadobudol až v novembri 1992, keď nastúpil na neuplatňovaný mandát poslanca Ľudovíta Černáka, ktorý ako nominant SNS zastával vo vláde Vladimíra Mečiara funkciu ministra hospodárstva. V parlamente Ľ. Černáka nahradil v Národohospodárskom a rozpočtovom výbore NR SR. Poslancom bol do marca 1993, kedy mu mandát zanikol v súvislosti s návratom Ľ. Černáka do NR SR. Po odchode z politiky sa opäť venoval advokácii.
Majstrovstvá Ázie v pozemnom hokeji mužov 2017

Majstrovstvá Ázie v pozemnom hokeji mužov 2017 bol v poradí 10. turnaj majstrovstiev Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konal sa v dňoch od 11.22. októbra 2017 v Dháke, v Bangladéši, za účasti 8 tímov. Bangladéš bol organizátorom ázijského šampionátu mužov druhýkrát, keď predtým hostil toto podujatie v roku 1985, rovnako v Dháke. Zápasy sa odohrali na štadióne Maulana Bhasani Hockey Stadium s kapacitou 10 000 divákov. Titul získala , ktorá vo finálovom stretnutí zvíťazila nad . Strieborná Malajzia dosiahla svoje najlepšie umiestnenie.
Tento turnaj slúžil zároveň ako kvalifikácia ázijských družstiev na Majstrovstvá sveta 2018 konaných v Indii. Kvalifikovalo sa na ne iba víťazné družstvo.
Liptovské Tatry

Liptovské Tatry sú geomorfologická časť Západných Tatier.
Vymedzenie.
Zaberajú najväčšiu časť Západných Tatier v ich centrálnej časti a ohraničuje ich na východe od Liptovských kôp Tichá dolina, na severovýchode od Červených vrchov Tomanovské sedlo a Tomanovská dolina, na severozápade od Roháčov hrebeň a skupina sediel a na západe od Sivého vrchu Jalovecká a Bobrovecká dolina a sedlo Pálenica. Južným smerom susedí Liptovská kotlina a jej časti Smrečianska pahorkatina a Liptovské nivy, o niečo východnejšie leží Tatranské podhorie (podcelok Podtatranskej kotliny). Severný okraj vymedzuje hranica s Poľskom.
Ochrana prírody.
Liptovské Tatry sú celé súčasťou Tatranského národného parku, osobitne chránená je národná prírodná rezervácia Tichá dolina.
Turizmus.
Západná časť Tatier je charakteristická mohutnými rázsochami, oddelenými dlhými rozvetvenými dolinami. Nimi vedú k hlavnému hrebeňu značené chodníky. Atraktívne sú viaceré vodopády a plesá, ako aj prevažne hôľnaté vrchy. V tejto časti pohoria je viacero turistických chát a útulní.
Jozef Baláži

JUDr. Jozef Baláži (aj Balázsy) (* 2. november 1919, Bratislava† 30. máj 1998, Bratislava) bol slovenský futbalista a futbalový tréner. Študoval na Právnickej fakulte Univerzity Komenského v Bratislave a na doktora práv bol promovaný v roku 1949. 
Športová kariéra: 1932-1954.
Všestranne disponovaný športovec – študent a neskôr doktor práv dosiahol viacero čiastkových úspechov v šprintérskych disciplínach, stolnom tenise a v basketbale. Dominantným športom na celý život sa stal futbal.
Hral za bratislavské kluby ŠK Mestské závody, 1. ČsŠK Bratislava, P.T.E. Bratislava, ŠK VAS Bratislava, OAP Bratislava, ŠK Bratislava a NV Bratislava. V československej lige vybojoval v rokoch 1949-1951 tri majstrovské tituly so Slovanom Bratislava, vtedy pod názvom Sokol Národné výbory Bratislava. Získal i jeden titul v lige Slovenského štátu OAP Bratislava (Oddiel armádnych pretekárov), v roku 1943. Reprezentácia ČSR: za A-mužstvo hral v troch zápasoch (1947), za reprezentačné B-mužstvo nastúpil v siedmich zápasoch. A-mužstvo Slovenského štátu reprezentoval v dvoch zápasoch (1943). 
V roku 1937 nastúpil v jednom zápase ako jediný Slovák za ČSR dorasteneckú reprezentáciu v Budapešti.
V lige odohral Jozef Baláži 217 zápasov, dal 72 gólov. Za celú bohatú futbalovú kariéru bol vylúčený len jedenkrát.
Futbalovú prezývku „Balšan“ JUDr. J. Balážimu „ušil“ tréner Leopold Šťastný, pretože pohybmi pripomínal vtedajšieho čs. rekordéra v chôdzi. 
JUDr. Jozef Baláži bol mimoriadne nadaný športovec, ktorý takmer denne bojoval na troch športoviskách.
Trénerská kariéra: 1955-1995.
Po ukončení aktívnej športovej činnosti pokračoval 40 rokov ako úspešný tréner futbalu. Trénoval Slovan Bratislava „A“, dorast „A“ a žiakov, Slovan Viedeň a v Rapide Bratislava žiakov. S dorastom „A“ Slovana vybojoval titul majstra ČSSR v roku 1961. Hráči, ktorých trénoval s hrdosťou spomínajú na odborné a ľudské kvality JUDr. J. Balážiho.
Za úspešnú reprezentáciu bol ocenený titulom majster športu. Za dlhoročnú príkladnú hráčsku činnosť mu v roku 1997 udelil Slovenský futbalový zväz Cenu fair play MUDr. Ivana Chodáka.
Osobitá (geomorfologická časť)

Osobitá je geomorfologická časť Západných Tatier.
Vymedzenie.
Nachádza sa v najsevernejšej časti Západných Tatier a dominuje mu rozsiahly masív rovnomenného vrchu (). Roháčska a Látaná dolina s Lúčnym sedlom oddeľujú Osobitú od južne ležiacich Roháčov, na západe a severe nadväzuje Zuberská brázda, patriaca do Podtatranskej brázdy. Východný okraj vymedzuje hranica a poľská časť Západných Tatier.
Ochrana prírody.
Celá Osobitá je súčasťou Tatranského národného parku, z maloplošných chránených území sa tu nachádza národná prírodná rezervácia Osobitá, Kotlový žľab a Juráňova dolina, ako aj prírodná rezervácia Mačie diery.
Turizmus.
Táto časť Tatier je akoby v tieni susedných Roháčov, napriek tomu ponúka atraktívne miesta na turistiku. Značené chodníky vedú najmä dolinami, pričom východiskovými lokalitami sú obľúbené strediská Oravice a Zverovka s komplexným zázemím pre turistov. Medzi najatraktívnejšie lokality patrí Juráňova dolina.
Fradmón z Argosu

Fradmón () bol grécky sochár v 5. storočí pred Kr.
Fradmón, grécky sochár z Argosu, bol činný pravdepobne v polovici 5. storočia pred Kr. Staroveký cestovateľ Pausanias zaznamenal, že bol autorom sochy Amerta z Élidy, olympijského víťaza v zápasení dorastencov na 90. olympijských hrách v roku 420 pred Kr., ktorú videl na posvätnej pôde Olympie.
Aj rímsky polyhistor Plínius Starší datuje jeho tvorbu do čias 90. olympiády a uvádza, že zhotovil sochu Amazonky v súťaži s najväčšími umelcami svojej doby na výzdobu Artemidinho chrámu v Efeze (okolo roku 430 pred Kr.). Podľa inej anekdoty sa tejto súťaže zúčastnili len Polykleitos, Feidias a Krésilas, ktorých správcovia chrámu vyzvali, aby sami posúdili Amazonky. Každý označil za najlepšiu tú svoju, ale keďže všetci porotcovia jednomyseľne na druhé miesto zaradili sochu Polykleita, zvíťazil Polykleitos. Ak je tento príbeh pravdivý, je pekným dôkazom antickej múdrosti. Z troch bronzových sôch sa zachovali len rímske kópie. Amazonka nájdená vo "Villa Doria Pamphili", ktorá sa kedysi pripisovala Fradmónovi sa dnes považuje za kópiu Polykleitovho diela.
S týmto datovaním je v kontraste epigram od Theodórida zaznamenaný v gréckej antológii (Anthologia Graeca, IX, 743), ktorý uvádza, že Fradmón zhotovil dvanásť bronzových kráv pre chrám bohyne Atény Itónie (Itónia bol epiteton tejto bohyne v Tesálii) v Tesálii, ako dar od Atén Tesálčanom po ich víťazstve proti Ilýrom okolo roku 356 alebo 336 pred Kr., Tesálčania totiž uctievali bohyňu Aténu Itóniu až po tomto víťazstve (tieto diela mohol zhotoviť aj iný sochár s rovnakým menom).
Epigrafický nález na podstavci objavený v roku 1969 v Ostii, podľa typu písma datovaný do 1. storočia pred Kr., hlása, že Fradmón z Argosu zhotovil sochu kňažky Charité z Delf. Datovanie typu písma nápisu na podstavci nemusí byť ale vždy smerodatné pre určenie doby zhotovenia sochy, lebo podstavce sa bežne menili (zrejme po poškodení) a pôvodný nápis na nich sa odpísal (často je aj nespoľahlivý).
Sivý vrch (geomorfologická časť)

Sivý vrch je geomorfologická časť Západných Tatier.
Vymedzenie.
Nachádza sa v najzápadnejšej časti Západných Tatier a dominuje mu rozsiahly horský hrebeň s rovnomenným vrchom (). Jalovecká a Bobrovecká dolina so sedlom Pálenica ohraničujú Sivý vrch na východe od Liptovských Tatier, severnejšie nadväzujú Roháče, obe časti Západných Tatier. Na severe susedí Zuberská brázda, podcelok Podtatranskej brázdy, západným smerom leží Prosečné, patriace do Chočských vrchov. Južným smerom nadväzuje Podtatranská kotlina a jej časti Chočské podhorie, Matiašovské háje a Smrečianska pahorkatina.
Ochrana prírody.
Celý Sivý vrch je súčasťou Tatranského národného parku, z maloplošných chránených území sa tu nachádza národná prírodná rezervácia Mních, Sivý vrch a Suchá dolina, ako aj prírodná rezervácia Úplazíky.
Turizmus.
Táto časť Tatier patrí medzi turisticky menej navštevované, no lákadlom sú skalné bralá a poloha na okraji pohoria s jedinečnými výhľadmi. Sivý vrch () je najzápadnejším vrchom v hlavnom tatranskom hrebeni, hoci južným smerom pokračuje bočný hrebeň a značený chodník až na Babky (). Hrebeň je prístupný z viacerých smerov z okolitých dedín tak na Orave, ako aj v Liptove. Medzi Malou kopou a Mníchom sa nachádza Chata pod Náružím.
Priehyba

Priehyba môže byť:
Mária Kisková

PhDr. Mária Kisková (20. november 1961, Žilina) je slovenská pedagogička, občianska aktivistka a komunálna politička.
Od roku 2015 je nezávislou poslankyňou obecného zastupiteľstva v Bernolákove. Zároveň je členkou občianskeho združenia Triblavina a ako aktivistka sa venuje podpore a zlepšovaniu regionálnej dopravy Bratislavského samosprávneho kraja.
Vzdelanie a životopis.
Po absolvovaní štúdia na gymnáziu v roku 1980 začala študovať na Filozofickej fakulte Univerzity Komenského v Bratislave. Študovala filozofické, politické a spoločenské vedy a jazyky. Počas štúdia sa zúčastnila zahraničného študijného pobytu vo Volgograde v Rusku. Štúdium ukončila v roku 1985. Pokračovala doktorandským štúdiom, ktoré ukončila v roku 1987 na Filozofickej fakulte UK.
Učila na strednej a jazykovej škole do roku 1993. Vtedy začala súkromne podnikať v oblasti cestovného ruchu a pracovala ako marketingová riaditeľka a spolumajiteľka cestovnej kancelárie v rokoch 19932008. V roku 2001 absolvovala letný semester na Virginia Western Community College v USA.
V rokoch 20092017 pracuje ako lektorka na jazykovej škole, venuje sa poradenstvu v oblasti financií a pracuje ako občianska aktivistka.
V rokoch 19852003 manželka Andreja Kisku, neskoršieho prezidenta SR. 
Politická činnosť.
V komunálnych voľbách v roku 2014 kandidovala ako nezávislá kandidátka do obecného zastupiteľstva v Bernolákove a stala sa poslankyňou.
V krajských voľbách v novembri 2017 kandiduje ako nezávislá kandidátka na poslankyňu Bratislavského samosprávneho kraja.
Sberbank Slovensko

Sberbank Slovensko, a.s. bola do júla 2017 banka pôsobiaca na Slovensku. Založená bola v roku 1991 pod názvom ĽUDOVÁ BANKA Bratislava, akciová spoločnosť a do februára 2013 bola členom skupiny Volksbank. Od roku 2013 bola členom skupiny Sberbank Rossii pod názvom Sberbank Slovensko, a.s. 1. augusta 2017 bola zlúčená s bankou Prima Banka Slovensko, a.s.
Charakteristika.
Sberbank Slovensko mala na Slovensku 45 pracovísk a zamestnávala viac ako 690 ľudí. 
Banka bola signátorom Etického kódexu bánk v oblasti ochrany spotrebiteľa. Kódex sa vzťahuje na bežné účty, sporiace produkty, vkladové produkty, elektronické a úverové bankovníctvo a služby platobného styku.
29. júla 2017 sa väčšinovým vlastníkom banky stala spoločnosť Penta a vlastní 99,5% akcií Sberbank. Penta je vlastníkom aj ďalšej banky s názvom Prima banka a od augusta 2017 zlúčila oba subjekty pod jednu značku.
Ľudová banka

Ľudová banka môže byť:
Hilda van Stockum

Hilda Gerarda van Stockum (* 9. február 1908, Rotterdam, Holandsko – † 1. november 2006) bola holandská spisovateľka, ilustrátorka a maliarka. Okrem Holandska vyrastala v Írsku, neskôr žila aj v USA a v Anglicku.
Okrem vlastných kníh ilustrovala aj knihy iných autorov. Ako ilustrátorka pracovala od roku 1920 vo vydavateľstve Browne &amp; Nolan. Prvú knihu ilustrovala v roku 1930 a svoju poslednú v roku 2001. Ako maliarka je známa z výstav v Dubline, Ženeve, Ottawe a Washingtone. Jej dielo "Hrušky v medenej nádobe" sa objavuje aj na írskej poštovej známke.
Ocenenia.
CENA JOHNA NEWBERYHO (Newberyho medaila) - od roku 1922 ju každoročne udeľuje Asociácia amerických knižníc (American Library Association)
Ázijský vyzývací pohár v pozemnom hokeji žien 2017

Ázijský vyzývací pohár v pozemnom hokeji žien 2017 bol v poradí 3. turnaj ázijského vyzývacieho pohára v pozemnom hokeji žien, ktorý organizuje Ázijská federácia pozemného hokeja (ASHF). Konal sa v dňoch od 22.28. októbra 2017 v Bandar Seri Begawane, v Bruneji, za účasti 6 tímov. Už po vyžrebovaní turnaja sa z neho odhlásili družstvá Mjanmarska, Srí Lanky a Uzbekistanu. Dejiskom zápasu bol štadión Hassanal Bolkiah National Stadium. Obhajca titulu z sa na turnaji nepredstavil, nakoľko sa kvalifikoval na Majstrovstvá Ázie 2017. Zvíťazil , ktorý vo finálovom stretnutí vyhral nad .
Účastníci.
Pozn.: Číslo v zátvorke udáva umiestnenie vo svetovom rebríčku FIH k júlu 2017.
Panamerické majstrovstvá v halovom pozemnom hokeji 2017

Panamerické majstrovstvá v halovom pozemnom hokeji 2017 bol v poradí 7. turnaj panamerických majstrovstiev v halovom pozemnom hokeji, ktoré organizuje Panamerická federácia pozemného hokeja (PAHF). Konal sa v dňoch od 16.21. októbra 2017 v Georgetowne, v Guyane, za účasti 6 mužských a rekordných 7 ženských tímov. Nováčikmi podujatia boli mužské družstvo Barbadosu a ženské družstvá Barbadosu a Guyany. Zápasy sa odohrali v aréne The Cliff Anderson Sports Hall. V mužskej kategórii získalo titul , ktoré vo finálovom stretnutí zvíťazilo nad . U žien zvíťazilo po finálovej výhre nad . Víťazné družstvá dosiahli svoje najlepšie umiestnenia.
Tento turnaj zároveň slúžil ako kvalifikácia panamerických družstiev na Halové majstrovstvá sveta 2018, ktoré organizuje Nemecko. Z obidvoch kategórií na ne postúpilo iba víťazné družstvo.
Katarský úrad pre cestovný ruch

Katarský úrad pre cestovný ruch (Qatar Tourism Authority – QTA) je ako útvar vlády Kataru vrcholovým orgánom zodpovedným za tvorbu a správu pravidiel, predpisov a zákonov týkajúcich sa rozvoja a podpory cestovného ruchu v Katare. Toto ministerstvo je zodpovedné za turistické atrakcie a turistické ubytovacie zariadenia, rozširovanie a diverzifikáciu katarského cestovného ruchu, ako aj posilnenie postavenia cestovného ruchu z hľadiska jeho podielu na HDP krajiny a jej budúceho rastu a sociálneho rozvoja.
Činnosť Katarského úradu pre cestovný ruch sa riadi Národnou stratégiou rozvoja odvetvia cestovného ruchu Kataru do roku 2030 (Qatar National Tourism Sector Strategy – QNTSS), ktorá bola zverejnená vo februári 2014 a ktorej účelom je stanoviť plán budúceho rozvoja tohto odvetvia.
Oslobodenie od vízovej povinnosti.
Štátni príslušníci krajín Rady pre spoluprácu v Perzskom zálive (Bahrajn, Kuvajt, Omán, Saudská Arábia a Spojené arabské emiráty) nepotrebujú na vstup do Kataru víza.
Víza pre návštevníkov.
Štátni príslušníci 34 krajínu nemusia vopred požiadať o víza a môžu získať vízovú výnimku po príchode do Kataru. Táto výnimka je platná 180 dní od dátumu vydania a držiteľa oprávňuje stráviť v Katare najviac 90 dní, a to v rámci jedného alebo viacerých pobytov.
Štátni príslušníci 46 krajín uvedených nižšie nemusia vopred požiadať o víza a môžu získať vízovú výnimku po príchode do Kataru. Táto výnimka bude platná 30 dní od dátumu vydania a držiteľa oprávňuje stráviť v Katare najviac 30 dní, a to v rámci jedného alebo viacerých pobytov. Túto výnimku je možné predĺžiť o ďalších 30 dní.
Turistické víza do Kataru.
Návštevníci Kataru, ktorí cestujú na palube akéhokoľvek leteckého dopravcu, môžu požiadať o turistické víza do Kataru online. Pred odoslaním žiadosti návštevníci musia:
Návštevníci, ktorí cestujú do Kataru s leteckou spoločnosťou Qatar Airways, môžu podať žiadosť o turistické víza do Kataru pre cestujúceho a všetky cestujúce osoby, ktoré ho sprevádzajú, v rámci jednej rezervácie.
Tranzitné víza do Kataru.
Cestujúci všetkých národností, ktorí využívajú letecký tranzit cez Katar letom leteckou spoločnosťou Qatar Airways, môžu požiadať o bezplatné tranzitné 96-hodinové víza. Existujú však určité podmienky, ktoré sa uplatňujú, a preto sa víza vydávajú len na základe rozhodnutia katarského ministerstva vnútra.
Pobytové víza do GCC.
Obyvatelia krajín Rady pre spoluprácu v Perzskom zálive (GCC), ktorí zastávajú pozície v schválených profesiách, a osoby, ktoré ich sprevádzajú, môžu získať pobytové víza do GCC pri príchode do Kataru. Toto jednorazové vízum, ktoré je možné získať za poplatok vo výške 100 QAR uhradených kreditnou kartou, je platné 30 dní a môže sa obnoviť na ďalšie tri mesiace. Návštevníci, ktorí chcú využiť tento vízový režim, môžu byť pri vstupe do Kataru vyzvaní, aby predložili oficiálnu dokumentáciu s uvedením ich profesie.
Marián Hatala

Marián Hatala (* 11. september 1958, Holíč) je slovenský básnik, prozaik, prekladateľ, publicista a pedagóg.
Životopis.
Základné vzdelanie nadobudol v Holíči a Senici. Od roku 1974 do roku 1978 študoval na bratislavskom Gymnáziu pre telesne postihnutú mládež. Po maturite študoval tri roky germanistiku a slovakistiku na Filozofickej fakulte Univerzity Komenského v Bratislave. Po štúdiách pracoval na Okresnej správe spojov v Senici, bol knihovníkom v Sobotišti, vyučoval nemecký jazyk na III. ZŠ v Senici. V rokoch 19952000 bol učiteľom nemeckého jazyka na súkromnom gymnáziu Mercury v Bratislave. Do marca 2003 pôsobil ako šéfredaktor česko-slovenského týždenníka Mosty, odvtedy je umelcom v slobodnom povolaní a autorom viacerých kníh. Je členom najväčšej rakúskej spisovateľskej organizácie Grazer Autorenversammlung (so sídlom vo Viedni). Do oblasti jeho tvorby patrí poézia, literatúra pre deti a mládež, recenzistika, publicistika a preklady z poézie a prózy písanej po nemecky. Žije v Bratislave.
Tvorba.
Marián Hatala začal písať poéziu pomerne neskoro. Prvé básne publikoval v literárnych časopisoch, jeho knižným debutom bola na jar roku 1990 vydaná zbierka básní "Moje udalosti." V nej sa začína prejavovať ako ironický komentátor súčasnosti, čo sa prelína v celej jeho tvorbe. Hatalov básnický jazyk charakterizuje hravosť a nápaditosť, civilné gesto, a to zväčša na pôdoryse krátkych príbehov, ktoré pripomínajú fotografické momentky. Všeobecne možno povedať, že Hatalova poézia je čitateľsky prístupná a adresná. Jedným z ťažísk v jeho tvorbe je poézia určená pre detského čitateľa ("Kratochvíle pre väčšie deti a menších dospelých" a "Spoveď záškoláka"). Recenzie, eseje a fejtóny uverejňuje v slovenských periodikách, no už mnoho rokov autorsky prispieva do časopisu "Listy", pravidelne sa venuje prekladom z nemecky písanej literatúry. Rakúskych, nemeckých i švajčiarskych básnikov a prozaikov predstavuje na stránkach slovenských literárnych časopisov, v Slovenskom rozhlase a počas autorských večerov. Jeho básne si možno nalistovať aj v internetovom vydavateľstve ​ Fixpoetry Hamburg a sú aj na stránkach internetového časopisu Ilegalit .
Majstrovstvá Afriky v pozemnom hokeji 2017

Majstrovstvá Afriky v pozemnom hokeji 2017 bol v poradí 11. turnaj majstrovstiev Afriky v pozemnom hokeji, ktoré organizuje Africká federácia pozemného hokeja (AFHF). Konal sa v dňoch od 22.29. októbra 2017 v Ismaïlii, v Egypte, za účasti 6 mužských a 6 ženských tímov. Pôvodne sa mali turnaja zúčastniť aj družstvá Botswany, Namíbie a Zimbabwe. Už po vyžrebovaní sa z neho odhlásili kvôli finančným problémom aj obe družstvá Zambie. Zápasy sa odohrali na štadióne Suez Canal Stadium. Tituly obhájili obe družstvá Južnej Afriky; v mužskej kategórii zvíťazili nad domácim a v ženskej kategórii nad .
Tento turnaj zároveň slúžil ako kvalifikácia afrických družstiev na Majstrovstvá sveta 2018 mužov a žien, ktoré organizuje India, resp. Anglicko. Z oboch kategórí sa na ne kvalifikovali iba víťazné družstvá.
Účastníci.
Pozn.: Číslo v zátvorke udáva umiestnenie vo svetovom rebríčku FIH k júlu 2017.
Pozn: Číslo v zátvorke udáva umiestnenie vo svetovom rebríčku FIH k júlu 2017.
Damborského ulica (Bratislava)

Damborského ulica je ulica v Bratislave v mestskej časti Dúbravke v miestnej časti Záluhy. Vznikla počas výstavby panelového sídliska.
Velodróm Prešov

Velodróm Prešov alebo Cyklistický štadión Prešov je štadión pre dráhovú cyklistiku, nateraz jediný fungujúci svojho druhu na Slovensku.
Betónová dráha má pri šírke 7,5 metra dĺžku 333,33 metrov a sklon na rovinkách 12 stupňov, v oblúkoch elipsovitej dráhy až 37 stupňov. Výstavba cyklistického areálu bola realizovaná z iniciatívy početnej členskej základne v akcii "Z" v rokoch 1983 až 1989. Dráha bola budovaná v parametroch vyhlášky UCI z roku 1988 a súčasťou je prevádzková budova.
Vďaka iniciatíve klubu a podpory mesta je velodrom vo vyhovujúcom stave a koná sa na ňom niekoľko športových podujatí ročne, vrátane majstrovstiev Slovenska v dráhovej cyklistike. Svojho času na ňom trénovali Peter Sagan a Lenka Ilavská.
Miroslav Stanovský

 
Miroslav Stanovský (* 18. október 1970, Ružomberok) je bývalý slovenský vodnoslalomár, ktorý súťažil v disciplíne K1. Je odchovanec klubu KTK Dukla Liptovský Mikuláš, neskôr pretekal za klub ŠKP Dolný Kubín. V rokoch 1993 až 2000 bol členom slovenského reprezentačného družstva, od roku 2007 reprezentoval Lotyšsko.
Je držiteľom striebornej medaily z majstrovstiev Európy v roku 1996, čím sa stal prvým slovenským kajakárom, ktorý získal medailu na niektorom z vrcholných vodnoslalomárskych podujatí. V rovnakom roku sa zúčastnil Letných olympijských hier 1996 v Atlante, na ktorých obsadil 10. miesto. Zúčastnil sa deviatich ročníkov svetového pohára, na ktorých skončil najlepšie na 11. mieste. 
Má dve detiSamuela a Soňu, ktoré sú úspešnými juniorskými vodnoslalomármi.
Avatar (švédska hudobná skupina)

Avatar je švédska melodic deathmetalová hudobná skupina založená v roku 2001 v meste Göteborg. Debutový album Thoughts of No Tomorrow vydala skupina v roku 2006 a od toho času vyšlo ďalších osem štúdiových albumov vrátane poslednej Dance Devil Dance (2023). Niektoré piesne boli najpopulárnejšie piesne hrané cez rozhlasové stanice žánru rock podľa rebríčku Mainstream Rock Tracks. Napríklad ich pieseň "New Land" sa udržala 20 týždňov v spomínanom rebríčku Mainstream Rock Tracks.
Javier Sotomayor

 
 
 
 
 
 
 
 
 
Javier Sotomayor (* 13. október 1967, Limonar, Kuba) je bývalý kubánsky atlét, špecialista na skok do výšky. 
Je aktuálnym svetovým rekordmanom v tejto disciplíne svojim skokom v roku 1993 v Salamanke, ktorým ako zatiaľ jediný v historii skočil 245 cm. Je tiež svetovým rekordmanom v hale, kde drží od roku 1989 primát výkonom 243 cm z Budapešti. Cez elitnú hranicu 230 cm sa tento 195 centimetrov vysoký výškar dostal v celkom 227 pretekoch svojej kariéry.
Už v roku 1983 vo veku púhych 16 rokov skočil 233 cm, ale z dôvodu kubánskeho bojkotu sa vtedy nezúčastnil olympiády 1984. Stal sa dosiaľ najlepším výškarom v dejinách atletiky. S atletikou skončil v roku 2001, kedy tiež ešte prekonal 230 cm.
Kvalifikácia na Majstrovstvá Európy v hádzanej žien 2018

Kvalifikácia na Majstrovstvá Európy v hádzanej žien 2018 bol kontinentálna kvalifikácia v hádzanej žien na Majstrovstvá Európy 2018, ktorú organizuje Európska hádzanárska federácia (EHF). Zúčastnilo sa jej 32 európskych družstiev, ktoré súťažili o 15 miest na záverečný turnaj v 2 predkvalifikačných a 7 kvalifikačných skupinách. Prebiehala od 9. júna 2017 do 3. júna 2018.
Priamy postup.
Priamo postúpilo iba družstvo hostiteľskej krajiny:
Nasadenie do výkonnostných košov.
Nasadenie prebiehalo podľa rebríčku EHF, pozostávajúceho z umiestnení na šampionáte či z kvalifikácie na ME 2014, MS 2015 a ME 2016. Žrebovanie do kvalifikačných skupín sa uskutočnilo 20. marca 2017 v Paríži.
Kirchnerizmus

Kirchnerizmus () je peronistické politické hnutie založené v roku 2003. Toto spája ideologické postuláty, ktoré predstavovali vlády prezidenta Néstora Kirchnera (2003-2007) a prezidentky Cristiny Fernándezovej Kirchnerovej (2007-2015). Ich vláda v Argentíne trvala nepretržite spolu 12 a pol roka. Kirchnerizmus sa však nedá celkom stotožniť s peronizmom a tak mnoho peronistov kirchnerizmus zavrhuje. Z toho aj vznikol pojem "Anti-kirchneristický peronizmus".
Kirchnerizmus je možné priradiť ku kategórii ľavicový populizmus . Napriek tomu, že kirchnerizmus vznikol v rámci Justicialistickej strany (čo je premenovaná strana založená samotným Juanom Perónom v roku 1947), získal postupne podporu od viacerých menších argentínskych ľavicových politických strán ako Komunistická strana Argentíny, či Humanistická strana (čo je tiež krajne ľavicová, až komunistická strana). Podobne, ako si kirchnerizmus získaval aj podporovateľov, získal rovnako aj veľa odporcov. V podstate všetci politici a všetky politické strany, ktoré tvorili opozíciu voči vládam manželov Kircherovcov, sa začali označovať ako anti-kirchneristi.
Charakteristika.
Néstor Kirchner aj Cristina Fernándezová Kirchnerová patrili tradične k ľavicovej vetve peronizmu. Tomu zodpovedal aj výber ich spolupracovníkov, ktorí vyznávali rovnaké hodnoty a myšlienky. Kritici kirchnerizmu vyčítajú, že je až príliš ovplyvnený populistickým bojom zo 70. rokov 20. storočia, kedy sa po rokoch exilu vrátil do Argentíny Juan Perón, ktorý musel bojovať proti vzrastajúcemu vplyvu armády a o svoju popularitu medzi robotníkmi tým, že zvýšil výdavky štátu smerom k odborom, či chudobnej časti spoločnosti.
Kritika.
Kirchnerizmus má opozíciu v rôznych častiach argentínskej spoločnosti. V roku 2012 prebehli vo viacerých mestách Argentíny veľké protikircherovské protesty, ktoré sa stali známe ako 8N. Protestujúci obviňovali vládu z inflácie, korupcie, kontroly médií a vysokej kriminality. Neskôr začali kritici prezidentku Fernándezovú Kirchnerovú obviňovať z korupcie, ktorá mala byť podľa nich pre jej vládu a kirchnerizmus ako taký typická a prirovnávali tak kirchnerizmus k bývalým vládam, ktoré si svoju popularitu kupovali vysokým štátnymi výdavkami .
Plážový futbal

Plážový futbal (po anglicky "beach soccer") je plážová obdoba futbalu.
Hracia plocha je obdĺžnikového tvaru. Hrá sa s loptou veľkosti číslo 5. Na hre sa zúčastňujú dve družstvá s 4 + 1 hráčmi a počet striedaní nie je obmedzený podobne ako v ľadovom hokeji. Zápas trvá 3 × 12 min, pričom platí, že ak je lopta mimo hry, časomiera sa pozastavuje.
Riadiacim orgánom verzie futbalu, ktorá je predmetom tohto článku, je Beach Soccer Worldwide.
Majstrovstvá sveta v póle mužov 2017

Majstrovstvá sveta v póle mužov 2017 bol v poradí 11. turnaj majstrovstiev sveta v póle mužov, ktoré organizuje Medzinárodná federácia póla (FIP). Konal sa v dňoch od 21.29. októbra 2017 v Sydney, v Austrálii, za účasti 8 tímov. Oproti minulému turnaju sa počet účastníkov zvýšil o 2 tímy. Austrália bola organizátorom svetového šampionátu druhýkrát, predtým hostila toto podujatie v roku 2001, v Melbourne. Zápasy sa odohrali v areáli klubu "Sydney Polo Club". Svoj piaty titul získala Argentína, ktorá vo finálovom stretnutí zvíťazila nad obhajcom prvenstva z Čile.
Za organizátora MS 2017 bolo austrálske Sydney vyhlásené na zasadaní FIP v Buenos Aires 11. decembra 2015.
Autobusová stanica Bottova

Autobusová stanica Bottova (nazývaná aj Náhradná autobusová stanica Nivy alebo Dočasná autobusová stanica Bottova/Nivy) bola autobusová stanica v Bratislave, miesto príchodu a odchodu medzimestských autobusov v rámci Slovenska i zahraničia. Nachádzala sa v mestskej časti Ružinov v miestnej časti Nivy a mala výhodnú polohu pre diaľkovú dopravu v širšom centre mesta. 
Dejiny.
Otvorili ju 1. októbra 2017 v budove bývalého Centra Bottova.
Svoju funkciu plnila do 30. septembra 2021, kedy ju o 3:00 hodine nahradila nová autobusová stanica Nivy. Potom čo fungovala ako odstavná plocha pre autobusy ju začali začiatkom decembra 2021 rozoberať. Plocha bude využitá na dostavbu komplexu Twin City.
Dopravné spoločnosti.
Autobusovú stanicu využívali najmä dopravné firmy:
Pólo na Hrách Juhovýchodnej Ázie

Pólo na Hrách Juhovýchodnej Ázie je pólový turnaj, ktorý sa koná v rámci multišportového podujatia Hier Juhovýchodnej Ázie. Do programu hier bol turnaj prvýkrát zaradený na 12. hrách Juhovýchodnej Ázie v roku 1983 v Singapure. Pólový turnaj sa odvtedy organizuje nepravidelne, následne sa konal až v roku 2007. Na všetkých turnajoch zvíťazilo družstvo Malajzie. 
Pôvodne sa mal pólový turnaj organizovať aj na Hrách Juhovýchodnej Ázie 2011.
Wicked

Wicked môže byť
Peter Nagy (vodnoslalomár)

 
Peter Nagy (* 17. december 1964, Bratislava† 3. december 2021, Bratislava) bol česko-slovenský a neskôr slovenský vodnoslalomár, ktorý súťažil v disciplíne K1. Bol odchovancom klubu KTK Dukla Liptovský Mikuláš, neskôr pretekal za klub ŠKP Bratislava. V rokoch 1990 až 2001 bol členom česko-slovenského a neskôr slovenského reprezentačného družstva.
Je držiteľom bronzovej medaily v hliadkach z majstrovstiev sveta v roku 1991. V rokoch 1996 a 2000 sa zúčastnil Letných olympijských hier, pričom lepšie umiestnenie dosiahol v Atlante, kde obsadil 12. miesto. Zúčastnil sa jedenástich ročníkov svetového pohára, na ktorých skončil najlepšie na 9. mieste. Okrem toho je víťazom majstrovstiev Slovenska v ročníkoch 1993 a 1999. V roku 2001 sa mu podarilo zvíťaziť na 53. ročníku Medzinárodného tatranského slalomuMemoriálu Ondreja Cibáka.